Kolčesteris

Kolčesteris () – miestas Jungtinėje Karalystėje, pietryčių Anglijoje, Esekse, 90 km nuo Londono, su kuriuo sujungtas A12 magistrale ir Didžiąja rytų pagrindine linija (Great Eastern Main Line), prie Kolno upės. Upių ir jūrų uostas. Variklių, guolių, tekinimo staklių gamyba, chemijos, odos, tekstilės, maisto (malimo, austrių apdorojimo) pramonė. Veikia Esekso universitetas, pilies muziejus, teatras, zoologijos sodas.

Išlikę viduramžių architektūros paminklų (XI a. pilis, miesto siena).

 Istorija 
Senovėje čia gyveno keltų gentys trinobantai.

Kolčesteris žinomas kaip seniausiai paminėtas romėnų miestas Anglijoje, minimas nuo 77 m. (). Tvirtinama, kad Kolčesteryje yra seniausias šalies turgus.

Miesto teisės suteiktos 1189 m.

 Miestų partnerystė 
  Imola, Italija, nuo 1997 m.
  Avinjonas, Prancūzija, nuo 1972 m.
  Veclaras, Vokietija, nuo 1969 m.

 Sportas 
 Colchester United FC (futbolas)

 Šaltiniai 

Kategorija:Anglijos miestai
Kategorija:Romos kolonijos
Kategorija:Esekso gyvenvietės